# Semana Santa de Viveiro

Na Galipedia, a Wikipedia en galego.
A "Virxe da Clemencia".

A Semana Santa de Viveiro é unha celebración católica que ten lugar de xeito anual, na cidade galega de Viveiro.[1] É unha das celebracións relixiosas máis antigas de Galicia, que se vén realizando de modo ininterrompido dende o século XIII. Nesta conmemórase a paixón, morte e resurrección de Xesús de Nazaret a través dos diferentes actos, celebracións e procesións que realizan as confrarías. Ademais do ser carácter relixioso, a Semana Santa vivairense é tamén considerada coma un acontecemento cultural, popular e de atracción turística, sendo declarada festa de interese turístico internacional en 2013.[2]

## Historia e características

A Semana Santa de Viveiro é un dos principais reclamos turísticos da localidade, conseguindo que ano tras ano veñan miles de visitantes, chamados polo carácter único destas celebracións.[3]. Esta Semana Santa destaca polo gran valor artístico da imaxinería e orfebrería, ademais de ter un carácter xeralmente sobrio e austero.

Os actos centrais da Semana Santa vivairense dan comezo o Venres de Dores e a súa celebración prolongase durante máis dunha semana, finalizando o Domingo de Resurrección. Nela participan un total de oito Confrarías e Irmandades que compoñen a Xunta de Confrarías, encargada de coordinar os diferentes actos e desfiles procesionais que representan a Paixón de Cristo.[4]

## Procesións e outros actos

Esta é a táboa cronolóxica con todas as procesións que saen á rúa, organizadas polas distintas confrarías:

Día | Mañá | Tarde | Noite
--- | --- | --- | ---
Venres de Dores |  | Procesión da Virxe das Dores |
Sábado de Paixón |  | Pregón da Semana Santa |
Domingo de Ramos | Procesión da Entrada triunfal de Jesús en Xerusalén | Procesión do Ecce Homo dos Franceses |
Luns Santo |  | Tamborrada |
Martes Santo |  |  | Via Crucis Procesional de mulleres
Mércores Santo |  |  | Via Crucis Procesional de homes
Xoves Santo |  | Celebración da Eucaristía da Cea do Señor Procesión da Última Cea | Sermón das Negacións de San Pedro Procesión do Prendemento Procesión Penitencial da Redención
Venres Santo | Procesión do Encontro Sermón das Sete Palabras | Acción Litúrxica da Morte do Señor Descendemento de Xesús da Cruz Procesión do Santo Enterro | Procesión da Paixón Procesión da Soidade
Sábado Santo |  | Procesión da Esperanza da Resurrección | Solemne Liturxia da Vixilia Pascual
Domingo de Resurrección | Procesión do Encontro de Resurrección | Procesión do Via Lucis |

## Notas

1. ↑ Páxina web da Semana Santa de Viveiro.
2. ↑ "Viveiro consegue a declaración de interese turístico internacional para a súa Semana Santa". La Voz de Galicia. http://www.lavozdegalicia.es/noticia/amarina/2013/04/16/viveiro-consigue-declaracion-interes-turistico-internacional-semana-santa/00031366127304155655575.htm?idioma=galego. Consultado o 19 de abril de 2013.
3. ↑ Concello de Viveiro
4. ↑ Semana Santa en Galicia Digital

## Véxase tamén

Commons ten máis contidos multimedia na categoría: Semana Santa de Viveiro

### Bibliografía

- Adrán Goás, Carlos (en español). Cruces parroquiales de la ribera del Landro. ISBN 84-95491-26-5.
- Barro Quelle, Manuel (en español). San Ciprián, parroquia de Lieiro. ISBN 84-7492-441-3.
- Cal Pardo, Enrique (en español). Estudios Mindonienses Nº 25 - Anuario de Estudios Histórico-Teológicos de la Diócesis de Mondoñedo-Ferrol. ISSN 0213-4357.
- Chao Espina, Enrique (en español). Historia de Viveiro (Documentos para a historia contemporánea de Galicia). ISBN 84-7492-396-4.
- Donapetry Yribarnegaray, Juan (en español). Historia de Vivero y su concejo. ISBN 84-8682-400-1.
- Fernández García, M. Begoña (en español). La imaginería religiosa en la Semana Santa de Viveiro. ISBN 84-8192-173-4.
- Gamurrini, Gian Francesco (en latín). Sancti Hilarii Tractatus de Mysteriis et Hymni et S. Silviae peregrinatio ad loca sancta, quae inedita ex codice Arretino deprompsit.
- VV.AA. (en español). La Semana Santa en Galicia. ISBN 978-84-96314-74-0.

### Outros artigos

- Semana Santa en Galicia
- Semana Santa de Ferrol

### Ligazóns externas

- Semana Santa Viveiro

Traído desde "http://gl.wikipedia.org/w/index.php?title=Semana_Santa_de_Viveiro&oldid=3379024"